Document ID: 32014D0203

KOMMISSIONENS GENNEMFØRELSESAFGØRELSE
af 19. marts 2014
om vedtagelsen af det flerårige arbejdsprogram for LIFE 2014-2017
(EØS-relevant tekst)
(2014/203/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1293/2013 af 11. december 2013 om oprettelse af et program for miljø- og klimaindsatsen (LIFE) og om ophævelse af forordning (EF) nr. 614/2007 (1), særlig artikel 24, stk. 1, og
ud fra følgende betragtninger:
(1)
For at sikre gennemførelsen af LIFE-programmet, er det nødvendigt at vedtage et flerårigt arbejdsprogram for 2014-2017.
(2)
For at sætte rammen for gennemførelsen af de to LIFE-delprogrammer, bør det flerårige arbejdsprogram for 2014-2017 fastlægge en vejledende fordeling af midlerne mellem de prioriterede områder og former for finansiering, de projektemner, der skal gennemføre de tematiske prioriteter omhandlet i bilag III til forordning (EU) nr. 1293/2013, den tekniske metodologi for projektudvælgelse, kriterierne for tildeling af støtte og vejledende tidsplaner for indkaldelser af forslag.
(3)
Det flerårige arbejdsprogram for 2014-2017 bør desuden omfatte kvalitative og kvantitative resultater, indikatorer og mål for hvert enkelt prioriteret området og projekttype i overensstemmelse med resultatindikatorerne og de specifikke målsætninger, der er fastsat for hvert af de prioriterede områder med henblik på at lette evalueringen af programmets resultater og virkning. Kommissionen har på baggrund af en forudgående vurdering udpeget to innovative finansielle instrumenter til finansiering af projekterne i overensstemmelse med artikel 17, stk. 4, i forordning (EU) nr. 1293/2013.
(4)
De pågældende finansielle instrumenter bør afprøves under det flerårige arbejdsprogram med henblik på at påvise deres betydelige potentiale for at mobilisere midler fra investorer inden for biodiversitet og modvirkning af og tilpasning til klimaændringer og dermed takle de finansielle hindringer, der på nuværende tidspunkt står i vejen for nye projekter på disse områder.
(5)
Den Europæiske Investeringsbank (EIB) har positiv erfaring med andre finansielle instrumenter og er i kraft af sin geografiske dækning i stand til at nå potentielle støttemodtagere på tværs af Unionen, og på den baggrund bør gennemførelsen af faciliteten til finansiering af naturkapital og instrumentet til privatfinansiering af energieffektivitet i form af bidrag fra LIFE-programmet overlades til EIB.
(6)
For at sikre en effektiv gennemførelse af det flerårige arbejdsprogram og eftersom forordning (EU) nr. 1293/2013 gælder fra den 1. januar 2014, bør denne afgørelse anvendes fra vedtagelsesdatoen.
(7)
Foranstaltningerne i denne afgørelse er i overensstemmelse med udtalelse fra udvalget for LIFE-programmet for miljø- og klimaindsatsen, der blev nedsat ved artikel 30 i forordning (EU) nr. 1293/2013 -
VEDTAGET DENNE AFGØRELSE:
Artikel 1
Det flerårige arbejdsprogram
Det flerårige LIFE-arbejdsprogram for 2014-2017, som det foreligger i bilaget, vedtages.
Artikel 2
EU's bidrag til det flerårige arbejdsprogram
Det maksimale bidrag til det flerårige LIFE-arbejdsprogram for 2014-2017 fastsættes til 1 796 242 000 EUR og skal bruges til at finansiere relevante delprogrammer og prioriterede områder på følgende måde:
1)
Et samlet beløb på 1 347 074 499 EUR til delprogrammet for miljø, der yderligere opdeles således:
a)
495 845 763 EUR til det prioriterede område »miljø og ressourceeffektivitet«
b)
610 068 900 EUR til det prioriterede område »natur og biodiversitet«
c)
162 999 836 EUR til det prioriterede område »miljøforvaltning og -information«
d)
78 160 000 EUR til relaterede støtteudgifter.
2)
Et samlet beløb på 449 167 501 EUR til delprogrammet for klimaindsatsen, der yderligere opdeles således:
a)
193 559 591 EUR til det prioriterede område »modvirkning af klimaændringer«
b)
190 389 591 EUR til det prioriterede område »tilpasning til klimaændringer«
c)
47 588 319 EUR til det prioriterede område »klimaforvaltning og -information«
d)
17 630 000 EUR til relaterede støtteudgifter.
Artikel 3
Finansielle instrumenter
1) Følgende finansielle instrumenter som beskrevet i bilaget modtager bidrag i henhold til artikel 17, stk. 1, i forordning (EU) nr. 1293/2013:
a)
instrumentet til privatfinansiering af energieffektivitet
b)
faciliteten til finansiering af naturkapital
2) Gennemførelsen af bidraget til instrumentet for privatfinansiering af energieffektivitet og faciliteten til finansiering af naturkapital overlades til Den Europæiske Investeringsbank.
Artikel 4
Ikrafttrædelse
Denne afgørelse træder i kraft dagen efter offentliggørelsen i Den Europæiske Unions Tidende.
Den finder anvendelse fra den 19. marts 2014.
Udfærdiget i Bruxelles, den 19. marts 2014.

Labels: 15
19
20